
Anexa nr. 1 la HCL nr. 

SCRISOARE DE AŞTEPTĂRI
în procesul de recrutare pentru poziţia de membru în Consiliul de Administrație la
Societatea  PIEŢE S.A. Timişoara

Municipiul Timișoara este acționar unic al societăţii PIEŢE S.A. Timişoara cu sediul în Timişoara, str. Lt. Ovidiu Balea nr. 2.
Prezentul document a fost elaborat în temeiul prevederilor OUG nr. 109/2011 privind guvernanța corporativă a întreprinderilor publice, modificată și aprobată prin Legea nr. 111/2016 și în conformitate cu normelor metodologice de aplicare a OUG nr. 109/2011, cu modificările și completările ulterioare, aprobate prin H.G nr. 722/2016 și reprezintă dezideratele acționarului unic - Consiliul Local al Municipiului Timişoara, pentru evoluția societăţii în următorii patru ani.

Legislaţia specifică domeniului de activitate al Societăţii PIEŢE S.A. Timişoara
· Ordonanţa Guvernului nr. 99/2000 privind comercializarea produselor şi serviciilor de piaţa;
· Legea nr. 145/2014 pentru stabilirea unor măsuri de reglementare a pieţei produselor din sectorul agricol;
· Ordonaţa de Guvern nr. 71/2002 privind organizarea şi funcţionarea serviciilor publice de administrare a domeniului public şi privat de interes local;
· Ordinul nr. 111/2008 privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală;
· Hotărârea de Guvern nr. 348/2004 privind exercitarea comerţului cu produse şi servicii de piaţă în unele zone publice;
· Legea nr. 650/2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţa;
· Ordonanța de Urgență nr. 109 /2011 privind guvernanţa corporativă a întreprinderilor publice;
· Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
· Legea nr. 31/1990 privind societăţile comerciale, republicată şi modificată;

I. Informații generale privind  PIEŢE  S.A. TIMIŞOARA
Societatea  PIEŢE S.A. Timişoara, în temeiul OUG nr. 30/1997 a fost înființată prin HCL Timişoara nr. 202/18.11.1997 privind reorganizarea Regiei Autonome de Administrare a Piețelor, Târgurilor și Oboarelor ca societate pe acțiuni, având ca acționar unic Consiliul Local al Municipiului Timişoara.
	Societatea este persoană juridică română având forma juridică de societate pe acțiuni, activitatea acesteia fiind reglementată de prevederile actului constitutiv și se desfăsoară în conformitate cu legislația română în vigoare.
	Societatea are deschise puncte de lucru în următoarele locaţii:
· Piața Badea Cârțan, Timişoara, Jud. Timiş;
· Piața Lipovei (I.I. de la Brad – Str. Lotusului), Timişoara, Jud. Timiş;
· Piața Soarelui (Str. Oglinzilor), Timişoara, Jud. Timiş;
· Piața N. Bălcescu (1 Decembrie), Timişoara, Jud. Timiş;
· Piața Doina, Timişoara, Jud. Timiş;
· Piața Giroc, Timişoara, Jud. Timiş;
· Piața Dacia, Timişoara, Jud. Timiş;
· Piața 700, Timişoara, Jud. Timiş;
· Piața Iosefin (Str. Iancu Văcărescu, nr. 33A) ), Timişoara, Jud. Timiş;
· Piața de Gros (Str. Lct.Ovidiu Balea, nr. 2), Timişoara, Jud. Timiş;
· Piaţa în Str. Grigore Alexandrescu- (Mehala II)
De asemenea, societatea poate avea sucursale, filiale, agenţii, reprezentanţe, puncte de lucru situate în alte localităţi din ţară şi străinătate.
Obiectul de activitate al societății este axat pe închirierea de spații, activitatea principală fiind 
administrarea imobilelor pe bază de comision sau contract.

II. Viziunea  strategică cu privire la misiunea și obiectivele Societății
Autoritatea publică tutelară, Municipiul Timișoara se aşteaptă ca managementul societății să fie orientat spre dezvoltarea afacerii în condiții de profitabilitate, să urmărească permanent stabilirea unui echilibru între calitatea lucrărilor și a serviciilor realizate, protecția mediului, securitatea și sănătatea lucrătorilor.
Autoritatea publică tutelară se așteaptă ca managementul societății să fie orientat spre realizarea obiectivului strategic al societății care îl reprezintă consolidarea poziției pe piața concurențială a prestatorilor de servicii de piață și care se bazează pe următoarele elemente fundamentale: îmbunătățirea calităţii serviciilor și creșterea profitabilității societății.
	
III. Obiectivele societăţii:
Obiectivele specifice ale societății se vor  corela și se vor raporta la obiectivele generale ale Municipiului Timișoara după cum urmează: 
1) Creșterea gradului de digitalizare, 
2) Profesionalizarea personalului și eficientizarea activităților,
3) Creșterea gradului de transparență,
4) Profesionalizarea și sistematizarea comunicării externe,
5) Creșterea calității serviciilor publice,
6) Stabilizarea situației financiare,
7) Armonizarea și corelarea activităților și proiectelor care privesc dezvoltarea urbană și spațiul public,
8) Accelerarea tranziției spre verde,
9) Implicarea societății pentru succesul proiectului capitala Culturală Europeană 2023.
Obiectivele şi criteriile de performanţă vor fi cuprinse în contractul de mandat al adminstratorilor societăţii, acestea sunt cu titlu exemplificativ, urmatoarele:
· Consolidarea poziției pe piață, furnizarea unor servicii de calitate superioară pentru consumatori;
· Armonizarea practicilor manageriale și de administrare cu principiile guvernanței corporative
· Asigurarea unui echilibru între încasări și plăți;
· Menținerea unei marje de profit constant, prin identificarea și eliminarea cheltuielilor ineficiente;
· Dimensionarea corectă a numărului de personal;
· Asigurarea unei lichidități optime în vederea respectării termenelor de plată a creanțelor;
· Creșterea gradului de performanță în ceea ce privește calitatea lucrărilor;
· Creșterea profitului din exploatare;
· Creşterea cifrei de afaceri;
· Creşterea productivităţii muncii;
· Creşterea profitului;
· Îmbunătățirea continuă a calității serviciilor furnizate clienților;
· Menținerea unui sistem de management  integrat  calitate-mediu-sănătate şi securitate în muncă și responsabilitate socială care să creeze cadrul pentru îmbunătățirea continuă;
· Retehnologizarea întregii activități desfășurate de Piețe S.A. Timişoara prin modernizări, achiziții de utilaje performante;
· Îmbunătățirea imaginii societăţii prin asigurarea și menținerea conformității cu reglementările în domeniu;
· Îmbunătățirea mentalității proactive  a personalului  şi a celor ce lucrează în numele societăţii, în ceea ce privește calitatea, protecția mediului înconjurător, responsabilitatea socială și securitate în muncă.
· Realizarea programului de reabilitare a piețelor. 

IV. Indicatorii de performantă 
Pe lângă obiectivele  societății (eficiența economică, modernizarea și îmbunătățirea serviciilor, competența profesională, grija pentru mediu), planul de administrare va include modul de realizare a indicatorilor şi obiectivelor de performanță, respectiv: 
· Creșterea cifrei de afaceri; 
· Creșterea productivității muncii; 
· Creșterea ratei profitului net; 
· Reducerea perioadei de recuperare a creanțelor ; 
· Menținerea lichidității generale; 
· Venit total;  
· Viteza de rotaţie a creanţelor  curente;  
· Rata de creştere a venitului;
· Gradul de recuperare al cheltuielilor cu utilitățile.
 
V. Obligaţia şi angajamentul autorităţii publice tutelare
	Întocmeşte contractul de concesiune conform legislaţiei nationale şi comunitare în vigoare, stabilind modalitatea de asigurare a compensaţiilor sau de plata a obligaţiilor faţă de societate, după caz.

VI.  Condiţiile de operare a serviciului public
	Serviciul public operează în cadrul Polului de Creştere Timişoara într-o piaţă concurenţială.

VII. Rezumatul strategiei  în care societatea PIEŢE S.A. Timişoara  funcţionează
Prin prezenta scrisoare de așteptări, Municipiul Timişoara, prin Consiliul local al Municipiului Timişoara, în calitate de acționar unic, autoritate publică tutelară a întreprinderii publice PIEŢE S.A. Timişoara, stabilim așteptările pe care le avem cu privire la rezultatele care trebuie obținute în urma implementării Planului de Administrare în termen de 4 ani.
 Autoritatea publică tutelară rămâne angajată să crească gradul de atractivitate a Municipiului Timişoara pentru investitori prin furnizarea de servicii de calitate pe raza Municipiului Timişoara şi prin diversificarea serviciilor prestate. Ne așteptăm ca operațiunile societăţii PIEŢE S.A. Timişoara  să contribuie la îndeplinirea acestor obiective. 
În acest sens, întreprinderea publică trebuie să aibă în vedere: 
· Orientarea către client: Preocuparea permanentă pentru creșterea gradului de încredere al clienților și pentru asigurarea unei transparențe legata de acțiunile întreprinse;
· Competența profesională;
· Creșterea eficienței generale a societăţii, prin corecta dimensionare, informare și motivare a personalului societății; 
· Instruirea permanentă a personalului, pentru creșterea gradului de profesionalism; 
· Crearea unui mediu favorabil învațării în societate și sprijinirea angajaților în a-i dezvolta capacitatea de a folosi tehnici și proceduri moderne prin oferirea de oportunități materiale și de training; 
· Grija pentru mediu: Gestionarea rațională a resurselor naturale.
Suntem, de asemenea, preocupați de următoarele obiective pe termen lung: 
· stimularea investițiilor directe, în industrie, servicii, cercetare științifică și dezvoltare tehnologică și inovare;

· dezvoltarea durabilă a serviciilor;
· calitatea şi eficienţa serviciilor;
· dezvoltarea regională; 
· crearea de noi locuri de muncă;
Se va dialoga cu consiliul de administrație în vederea maximizări valorii afacerii prin îmbunătățirea performanței și prin realizarea unui management eficace al capitalului, conform cu așteptările din această scrisoare. 

VIII. Politica de dividende 
Societatea trebuie să aplice o politică privind asigurarea repartizării a minimum a 50% din profitul contabil rămas după deducerea impozitului pe profit, conform prevederilor O.G. nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome.
Aceasta ar include îmbunătățirea performanțelor Societății pentru un anumit grad de constanţă în obținerea profitului Societății.
Consiliul de Administratie al societații va informa Municipiul Timișoara cu privire la schimbările survenite în planificarea afacerii, de natura să pună în primejdie această țintă. 

IX. Avertizare timpurie asupra oricărei schimbări materiale intervenite în prognoza care stă la baza Planului de Administrare 
Este important ca, Consiliul de Administrație să informeze acționarii în timp util de orice risc de deviere de la performanța așteptată. Astfel, ne așteptăm ca aceștia să facă o cuantificare a riscurilor și să consulte în timp util acționarii dacă se așteaptă devieri semnificative de la țintele previzionate.

X. Aranjamente legate de finanțarea și negarantarea de către Municipiul Timișoara a datoriilor intreprinderii publice 
Autoritatea publică tutelară solicită conducerii societății să se asigure că în situația în care societatea contractează împrumuturi, creditorii trebuie informați că respectiva datorie nu reprezintă datorie publică locală și, ca atare, nu este garantată de către Municipiul Timișoara.

XI. Politica de investitii  
Programul anual şi multianual de investiţii va fi înaintat de către Consiliul de Administraţie spre aprobarea Adunării Generale a Asociaţilor şi autoritatea publică tutelară, odată cu proiectul bugetului de venituri şi cheltuieli.
Programul anual şi multianual de investiţii se va detalia/defalca pe sediu /puncte de lucru, cantitativ și valoric.
Societatea trebuie să aloce resurse financiare în vederea întreținerii/dezvoltării acesteia să finalizeze investițiile programate și să realizeze o planificare a acestora prin bugetul de venituri și cheltuieli.

AŞTEPTĂRI GENERALE A ACŢIONARULUI CU PRIVIRE LA CONSILIUL DE ADMINISTRAŢIE AL SOCIETĂŢII

XII. Diversificarea veniturilor
Membrii Consiliului de administrație împreună cu conducerea executivă trebuie să se asigure că societatea continuă să se concentreze pe creşterea veniturilor sale, în special din activitatea de bază, dar şi alte venituri (din prestaţii horticole  la  terţi, închirieri, etc.).
Consiliul de administrație împreună cu conducerea executivă trebuie să gestioneze această diversificare cu atenţie pentru a se asigura că nu deviază de la obiectivele stabilite de acționari.

XIII. Valori de respectat
 Unele dintre valorile de bază ale Municipiului Timișoara constituie respectul pentru contribuabil, (prin asigurarea unor servicii de o calitate cât mai bună și îmbunătațirea continuă a acestora), utilizarea în condiții de eficiență a patrimoniului public și cheltuirea eficientă a banului public. 
Se impune ca Societatea să țină cont în activitatea sa de aceste valori.

XIV. Managementul riscului
Consiliul de administrație împreună cu conducerea executivă trebuie să identifice principalii indicatori de risc cu referire la activitatea societății și să îi monitorizeze  permanent cu scopul de a reduce gradul de expunerea al societății la efectele unor riscuri inerente (economico-financiare, comercile, juridice, patrimoniale, operaționale, etc.).

XV. Protectia mediului înconjurător
Societatea trebuie să aibă în vedere dezvoltarea unui program pe termen mediu/lung în vederea asigurării conformității cu reglementările în domeniu cu referire la protecția mediului înconjurător. 

XVI. Responsabilitate socială
Societatea PIEȚE S.A Timișoara va trebui să mențină și să dezvolte o cultură a responsabilității sociale bazată pe etică în afaceri, respect pentru drepturile clienților, echitate socială și economică, tehnologii prietenoase față de mediu, corectitudine în relațiile de muncă, transparență față de autoritățile publice, integritate și investiții în comunitate.
Serviciile societății trebuie să fie orientate spre îndeplinirea tuturor cerinţelor şi aşteptărilor îndreptăţite ale părţilor interesate. 
Consiliul de administrație şi conducerea executivă trebuie să continue dialogul social cu reprezentanții sindicatului și să încerce să mențină o relație bazată pe încredere reciprocă și deschidere față de solicitările acestora.

XVII. Calitatea și siguranta serviciilor prestate
Acționarul este conștient de importanța societății precum și calitatea siguranței și serviciilor prestate/asigurate de către aceasta către terți. În consecință, solicităm consiliului de administrație ca împreună cu conducerea executivă să se asigure că le sunt furnizate informații în timp real cu privire la gradul de satisfacție a beneficiarilor serviciilor societății, în vederea fundamentării deciziilor.

XVIII. Etică, integritate și guvernantă corporativă
Acționarul se așteaptă să se acorde o importanță deosebită implementării Codului de etică care stabilește principiile și standardele de conduită și care reglementează situațiile privind conflictele de interese și incompatibilitate la nivelul societății, inclusiv la nivelul consiliului de administrație. 
Subliniem importanța revizuirii regulate, a funcționalității Sistemului de Control Intern de către directori/admnistratori, precum și importanța comitetului de audit, din cadrul consiliului de administrație, precum și a colaborării acestuia cu auditorii interni și/sau externi responsabili de aceste aspecte.
Societatea PIEŢE S.A. Timişoara va elabora un cod de etică şi integritate şi va aplica normele de guvernanţă corporativă specifice societăţii, în conformitate cu prevederile legislaţiei în vigoare.

XIX. Consiliul de administraţie 
Sistemul de administrare al societății este sistemul unitar.     
Administrarea societății va fi efectuată de către Consiliul de Administrație în limitele stabilite de Adunarea Generală a Acționarilor. 
Prin Hotărârea Adunării Generale a Acționarilor, se stabilește componența Consiliului de Administrație al societății, care este  format din 7 membrii.
Mandatul este de 4 ani, cu posibilitatea de prelungire pe baza hotărârii Adunării Generale a Acționarilor. Consiliul de Administrație poate delega o parte din atribuțiile sale unui Consiliu director, fixându-le în același timp și salariile.

Consiliul de Administrație are, în principal, următoarele atribuții:
· aprobă structura organizatorică și funcțională a societății;
· stabileşte direcțiile principale de activitate și de dezvoltare a societății;
· aprobă Regulamentul de organizare și funcționare și Regulamentul intern, ale societății;
· hotărăște cu privire la înființarea și desființarea punctelor de lucru;
· stabileşte politicile contabile și de control financiar și aprobă planificarea financiară;
· examinează, coordonează și ia măsuri din punct de vedere economico-financiar și tehnic pentru realizarea programului și bugetului aprobat;
· examinează și aprobă listele de investiții ale societății;
· examinează și aprobă contractarea împrumuturilor pe termen lung sau mediu, modul de rambursare a acestora, precum şi acordarea de garanţii pentru acestea;
· aprobă Contractul Colectiv de Muncă;
· aprobă cumpărarea, vânzarea mijloacelor fixe propri (nu intră în această categorie mijoacelel fixe concesioante sau date îm administrare), închirierea sau rezilierea contractelor de dotări potrivit competențelor aprobate;
· aprobă măsurile pentru pregătirea, calificarea și perfecționarea salariaților;
· stabilește tactica și strategia de dezvoltare a societății;
· analizează şi aprobă propunerile privind scoaterea din circuitul economic (casarea anuală) a fondurilor fixe propri;
Alte activităţi specifice societăţii:
· numește și revocă directorii și stabilește remunerația lor, în conformitate cu legislația în vigoare;
· aprobă planul de management elaborat de către directori, supraveghează și evaluează activitatea directorilor;
· supune anual adunării generale a acționarilor, în termen de 150 zile de la încheierea exercițiului financiar, raportul cu privire la activitatea societății, bilanțul și contul de profit și pierderi pe anul precedent, precum și proiectul de program de activitate și proiectul de buget al societății pe anul în curs;
· pregătește raportul anual, organizează adunarea generală a acționarilor și implementează hotărârile acesteia;
· introduce cererea pentru deschiderea procedurii insolvenței societății, potrivit Legii nr.85/2006 privind procedura insolvenței;
· publică pe pagina proprie de internet, pentru accesul acționarilor săi al publicului  documente și informații conform OUG nr. 109/2011 privind guvernanța corporativă a întreprinderilor publice, cu modificările și completările  ulterioare, aprobată prin Legea nr.111/2016;
· convoacă adunarea generală a acționarilor; 
· informează, în cadrul primei adunări generale a acționarilor  asupra situației financiare a societății;
· prezintă semestrial, în cadrul adunării generale a acționarilor, un raport asupra activității de administrare;
· elaborează un raport anual privind activitatea societății, nu mai târziu de data de 31 mai a anului următor celui cu privire la care se raportează și se publică pe pagina de internet a societății;
· adoptă în termen de 90 de zile de la data numirii, un cod de etică, care se publică, prin grija președintelui consiliului de administrație, pe pagina proprie de internet a societății și se revizuiește anual, dacă este cazul;
· rezolvă orice alte probleme stabilite de adunarea generală a acționarilor;
· analizează şi solutionează toate cererile adresate Consiliului de Administraţie; 
· îndeplineşte orice alte atribuţii stabilite de Adunarea Generală a Acţionarilor.
Preşedintele Consiliului de Administraţie, trebuie să publice pe pagina proprie de internet, pentru accesul acţionarilor sau asociaţilor şi al publicului, următoarele documente şi informaţii:
a) hotărârile adunărilor generale ale acţionarilor, în termen de 48 de ore de la data adunării;
b) situaţiile financiare anuale, în termen de 48 de ore de la aprobare;
c) raportările contabile semestriale, în termen de 45 de zile de la încheierea semestrului;
d) raportul de audit anual;
e) lista administratorilor şi a directorilor, CV-urile membrilor consiliului de administraţie şi ale directorilor sau, după caz, ale membrilor consiliului de supraveghere şi membrilor directoratului, precum şi nivelul remuneraţiei acestora;
f) rapoartele consiliului de administraţie sau, după caz, ale consiliului de supraveghere;
g) raportul anual cu privire la remuneraţiile şi alte avantaje acordate administratorilor şi directorilor, respectiv membrilor consiliului de supraveghere şi membrilor directoratului în cursul anului financiar;
h) Codul de etică, în 48 de ore de la adoptare, respectiv la data de 31 mai a fiecărui an, în cazul revizuirii acestuia.
j) Situaţiile financiare anuale şi raportările contabile semestriale, rapoartele consiliului de administraţie sau, după caz, ale consiliului de supraveghere şi raportul de audit anual sunt păstrate pe pagina de internet a întreprinderii publice pe o perioadă de cel puţin 3 ani.
Selecția membrilor consiliului de administrație se organizează în condiţiile respectării prevederilor  OUG nr. 109/30.11.2011 privind guvernanţa corporativă a întreprinderilor publice şi HG nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice.
	
XX. Comunicarea cu consiliul de administrație și conducerea executivă a societăţii
Așteptarea noastră în ceea ce privește consiliul de administrație este să colaboreze îndeaproape cu autoritatea publică tutelară, pentru a asigura  informarea în timp util și comunicarea constantă cu acționarul cu privire la direcțiile strategice ale societății.
Consiliul de administrație împreună cu conducerea executivă a societății trebuie să continue să acorde o atenție deosebită promovării unei imagini pozitive a acesteia.
Acționarii se angajează la întărirea răspunderii strategice, la îmbunătățirea gestionării activelor companiei și la clarificarea așteptărilor lor cu privire la intreprinderea publică. Aceste priorități sunt posibile prin îmbunătățirea comunicării bidirecționale între administratori și acționari, pentru a sprijini o înțelegere a așteptărilor acționarilor, a priorităților guvernamentale, a nivelurilor de responsabilitate și a alinierii cu prioritățile strategice ale întreprinderii publice. 
Ca atare, este important ca ambele niveluri să se țină reciproc informate cu privire la orice aspecte cu impact material asupra întreprinderii publice și/ sau asupra intereselor acționarilor, inclusiv informații cu privire la riscurile cu privire la îndeplinirea planurilor de administrare. 
Consiliul va redacta, transmite și publica pe pagina web a intreprinderii publice a societății, rapoarte semestriale și anuale cu privire la îndeplinirea indicatorilor de performanță și a Planului de Administrare.

XXI. Prioritătile specifice pentru mandatul de 4 ani
Pentru această perioadă se așteptă ca îndeplinirea obiectivului principal de activitate să se efectueze cu costuri minime și în condiții de eficiență operațională și organizațională. 
Misiunea societăţii
Societatea  PIEŢE S.A Timişoara îşi propune să îndeplinească cu promptitudine şi eficienţă activitarea desfăşurată în beneficiul tuturor colaboratorilor şi partenerilor de afaceri, satisfacţia clienţilor fiind unul dintre principalele obiective.
De asemenea, se urmăreşte crearea de valoare economică în domeniul de activitate- servicii în piețe și alte activități desfășurate de societate, atât pe termen mediu cât și pe termen lung, prin gestionarea responsabilă și optimală a fondurilor bănești  și a resurselor umane.
Raportat la cele meţionate în prezentul document, în viziunea instituţiei noastre, misiunea  societăţii PIEŢE S.A. Timişoara are la bază următoarele principii:
· creșterea numărului de clienți, beneficiari ai serviciilor;
· reducerea cheltuielilor de exploatare, raportat la cifra de afaceri;
· mobilitate pentru toţi;
· corectitudine şi loialitate;
· participare şi transparenţă;
· eficienţă şi eficacitate.
Aceste rezultate strategice trebuie evidențiate prin acțiuni specifice propuse în Planul de Administrare. 
Ne așteptăm ca toți membrii consiliului de administrație să fie informați cu privire la această scrisoare de așteptări, iar aceasta să fie publicată pe pagina web a intreprinderii publice, cu tratarea pertinentă a informației confidențiale și sensibile din punct de vedere concurențial.
Pentru realizarea obiectivelor strategice și pentru realizarea unei administrări eficiente, Municipiul Timișoara propune câteva obiective pe care candidații să le dezvolte în declarația de intenție: 
a) asigurarea continuității activității societății;
b) menținerea și dezvoltarea piețelor, prin realizarea investițiilor propuse, prin întreținere și mentenanță la parametri optimi; 
c) creșterea cotei de piață și întărirea poziției pe o piață concurențială, prin aplicarea unor tarife competitive și îmbunătățirea calității serviciilor prestate de societate;
d) realizarea unei profitabilități raționale;
e) promovarea competenței profesionale prin instruirea, informarea și motivarea personalului societății;
f) respectarea obiectivelor de politică salarială;
g) îmbunătățirea procedurilor privind gestionarea creanțelor și recuperarea lor;
h) reducerea capitalului împrumutat și încadrarea în termenele contractuale și legale de plată a obligațiilor societății;
i) asigurarea cu cash – flow a activității societății;
j) eliminarea aspectelor cu impact negativ asupra mediului;
k) asigurarea integrității patrimoniale a bunurilor societății.

[bookmark: _GoBack]XXII. Remunerația 
Sistemul de remunerare și stimulare a administratorilor și conducerii executive este de asemenea natură, încât să ducă la creșterea valorii întreprinderii publice. Remunerația directorilor va fi rezonabilă în raport cu alte companii similare. De asemenea, ne așteptăm ca propunerile de remunerații pentru conducerea executivă să fie fundamentate de comitetul de nominalizare și remunerare din cadrul Consiliului de administratie și ne așteptăm la o legătură directă între performanța companiei și remunerația acordată.

